Deg uḥric wis sin, neɛreḍ iwakken ad negzu aktayen n tegrawla n Lezzayer 1954-1962 di taddart n Uqawej d temnaḍin i as-id- yezzin, taddart-a tezga-d di tɣiwant n At Ɛisa Mimun, agezdu n wagennun, ayagi s cfawat d wayen id-yules umeɣnas Arabi Muḥamed uqbel ad yinig ɣer Fransa, nwala belli amennuɣ mgal amnekcam afransi, refdent merra yimezdaɣ n temnaḍt n At Ɛisa Mimun argaz tameṭṭut, yal wa amek d wacu iwumi yezmer, imeɣnasen iqublen amnekcam-a llan seg yal taddart, tesddukel-iten FLN i umennuɣ ɣef timunent n tmurt n Lezzayer. Am wakken neɛreḍ ad negzu timental timazrayin, tidamsanin d tmental timettiyin, it-yeǧǧan ad yinig ɣer tmurt n Fransa deg useggas n 1956 di lawan ideg yesɛa di leɛmer-is 19 n yiseggasen.